text: Svømmestævne i sikkerhedens tegn
  25 august 2013 kl. 11.43
  Efter en drukneulykke ved et svømmestævne over Vejle fjord, var der gjort ekstra meget ud af sikkerheden ved dagens stævne Kolding Open Water.
  Stævnet gik ud på at svømme de 1.500 meter tur/retur over Kolding fjord.
  Der var gjort særligt meget ud af sikkerheden, efter at en deltager druknede fornyligt ved et tilsvarende stævne over Vejle fjord.
  Sikkerheds-foranstaltningerne bestod i 10 kajakker, mange ledsagerbåde, tydelig opmærkning af banen og livreddere på stranden.
  